

17. januar 2020

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Hvor mange døve personer findes der samlet i landet i dag;**
	1. **Alder; børn, unge, voksne, ældre?**
	2. **Hvad siger tallene for 5 – 10 – 15 år siden, bliver der flere døve?**
2. **Hvor mange hørehæmmet er der i Grønland, som har behov for hjælpemedler i form af høreapparater;**
	1. **Børn, unge, voksne ældre**
	2. **Hvad siger tallene, for 5 – 10 – 15 år siden, bliver der flere hørehæmmede?**
3. **Hvornår har der sidst været afholdt døvetræf?**
	1. **Hvormange træf har der været de sidste 5 år?**
4. **Er der en fast døvekonsulent tilknyttet i Pissassarfik?**
5. **Hvor mange døvekonsulenter er der i hele Grønland?**
6. **Er der planer om at tilbyde psykologsamtaler til døve personer?**
7. **Hvilke initiativer agter Naalakkersuisut at foretage for at forbedre vilkårene for døve, herunder for at sikre dem bedre adgang til uddannelsessystemet og arbejdsmarkedet samt til rådgivning til forældre til børn, som er døve eller har markant nedsat hørelse samt voksne døve?**
8. **Har Naalakkersuisut planer om fast screening af førskole børn?**
9. **Har børn med nedsat eller markant nedsat hørelse i bygder og yderdistrikter lige adgang til at blive opdaget, som børn i større byer?**

 (Medlem af Inatsisartut, Stine Egede, Inuit Ataqatigiit)

**Begrundelse:**

Personer med handicap er et overset område i vores land. Mange oplever ikke at få rådgivning eller sparring, hvis de selv eller et barn er født med et hørehandicap eller får det i løbet af livet. Mange børn opdages meget sent, faktisk alt for sent. Vi hører stadig fortællinger om store børn, som betragtes som problem børn i skolen, som i stedet viste sig at det har høre nedsættelse, nogen med markant hørenedsættelse. Hvis disse børn fremover kan opdages i tide, vil de også får adgang til hjælp og dermed kan følge med i undervisningen. Med disse spørgsmål håber jeg på, at Naalakkersuisut kan give et større indblik i antallet af døve og deres muligheder for at få hjælp. Personer med handicap har rettigheder som følge af FN’s handicapkonvention.

Jeg ønsker at mine spørgsmål bliver besvaret inden for 10 arbejdsdage